
Ffair zlan y mor. 


Chwi feibion a merched dewch nawr fel un cor 
I'm clywed yn canu i ffair glan y mor; 
Yn nhref Aberayron cynhelir y ffair— 
Y gwir a fynegaf rho'f i chwi fy ngair— 
Ffair hynod y'w hon yn nhre! glan y don. 
Âr lluoedd ddaw iddi yn llawen a llon. 


Mis Tachwedd bob blwyddyn daw lluoedd yng hyd 
I ffair Aberayron o bedwar ban byd; 
Bydd llawer yn cychwyn cyn toriad y wawr, 
Gan faint fydd eu hawydd i ddyfod i lawr. 
Ffair hynod y'w hon yn nhref glan y don. 
Ar lluoedd ddaw iddi yn llawen a llon. 













c * ÂN Hoff fan cyfarfyddiad deniadol y'w hon 


â. Ir lluoedd i gyrchu i'r dref ger y don, 

Bb Y ffair ai holl ffwdan i lawer a r'oes 
yfeiriad iw bywyd y gweddill o'u hoes, 
Efair hynod y'w hon yn nhref glan y don. 
Ar lluoedd ddaw iddi yn llawen a llon. 

Bu ffair Aberayron i do ar ol to 
Yn fan atyniadol hyfrydol y fro, 

Yn fan i gyfnewid y gyflog am waith, 
A rho'i iawn gyfeiriad i lwybrau y daith, 
Ffair hynod y'w hon yn nhref glan y don. 

Ar lluoedd ddaw iddi yn llawen a llon. 


Sm ' RUN 


Morwynion a gweision a gwragedd a phlant 
Fydd yno 'rol cerdded tros fynydd a phant 
Ac ambell henafgwr, trwy gymorth ei ffon, 
A welir yn fore yn ffair glan y don. 
Ffair hynod y'w hon yn nhref glan y don. 
Ar lluoedd ddaw iddi yn llawen a llon 


Xr> z 


Daw llwythau Llangeitho i ffair glan y mor, | 
'Trigolion yr Ystrad fydd yno'n ystor, | 
A phobol Cilcennin a Ciliau a ddaw 
I ffair Aberayron, trwy'r gwynt a thrwy'r gwlaw. 
Ffair hynod y'w hon yn nhref glan y don, 
Ar lluoedd ddaw iddi yn llawen a llon. 














Yn ffair Aberayron ca'dd Bet Bwlch - y - dwr 
Y tro byth gofiadwy gyfarfod ai gwr, 
A Lewis or Felin, gwr goleu ei ben, 
Fan hon y tro cyntaf y gwelodd ef Gwen. 
Ffair hynod y'w hon yn nhref glan y don, 
Ar lluoedd ddaw iddi yn llawen a llon, 


T Aeth Wil o Tre filan i'r Ífair pan yn llanc 

| Ac yno y gwelodd ef Beti or Banc, 

| Mewn blwyddyn a hanner priodwyd y ddau 
sa 


Daeth amser y medi 'rol tymor yr hau. 
Ffair hynod y'w hon yn nhref glan y don. 
Ar lluoedd ddaw iddi yn llawen a llon. 


O ffair Aberayron aeth Ifan Penlon 
Ir Hafod i weini at weddw Twm Shon, 
A chyn' pen y flwyddyn, priodi a wnaeth 
Ai feistres, gallasai wneyd rhywbeth oedd waeth. 
Ffair hynod y'w hon yn nhref glan y don. 
Ar lluoedd ddaw iddi yn llawen a llon. 









Ar ol hirymaros aeth Morgan Lan-Ìas 
I ffair Aberayron i edrych am was, 
Bu'n hynod o ffodus, cyfarfu a llanc, 
Fu'n gymorth i Morgan 10'i pres yn y Banc. 
Ffair hynod y'w hon yn nhref glan y don. 

Ar lluoedd ddaw iddi yn llawen a llon. 

Nid oedd Dan or Dolau yn fawr ysgolhaig, 
Ac nid oedd fel llawer yn berchen ar wraig, 
Cyfarfu a geneth.yn ffair glan y jar, 
Mae bellach yn briod, ac arian yn 'stor. 
Ffair hynod y'w hon yn nhref glan y don. 
Ar lluoedd ddaw iddi yn llawen a llon. 

I ffair Aberayron aeth John Berllan -Iwyd, | 
I chwilio am forwyn.i drefnu ei fwyd, | 
Fe ga'dd un olygus o fro Dderwen - gam, 
Mil gwell fuasai iddo gyflogi ei mam. 
Ffair hynod y'w hon yn nhref glan y don. 
Ar lluoedd ddaw iddi yn llawen a llon. 








'Roedd siopwyr y Dreflan yn un a chytun 
Vn trefnu eu nwyddau i weddu pob un, 


A gwragedd tafarndai yn edrych yn llon, 
Tra'n gwerthu hoff ddiod darllawdy Llanon. 
Ffair hynod y'w hon yn nhref glan y don. 
Ar lluoedd ddaw iddi yn llawen a llon. 


^ 'Roedd llefydd cyfaddas gerllaw y Pwll Cam, 
* Yn cynnwys rhai pethaw o wlad newyrth Sam, 
) Teganau o'r Almaen, a “Merry go round,” 


A ride for a penny if this could be found. 
Ffair hynod y'w hon yn nhref glan y don. 
Ar lluoedd ddaw iddi yn llawen a llon. 


Cheap Jack a fydd yno yn gwaeddi yn groch 
A gwragedd Caerfyrddin a'u Cinger bread coch, 
Afalau sir Henffordd, a llestri o goed, 

Y gore a welwyd yn hgymru erioed. 
Ffair hynod y'w hon yn nhref glan y don. 
Ar lluoedd ddaw iddi yn llawen a llon. 














Coeg feddyg fydd yno yn gwerthu rhyw beth. 
A llawer yn prynu er trymed y dreth, 
Yr oedd ei gyffeiriau at wella pob clwyf 
Ond dioddef hyd yma mae pobol y plwyf. 
Ffair hynod y'w hon yn nhref glan y don. 
Ar lluoedd ddaw iddi yn llawen a llon. 


Ar 'strydoedd y dreflan cynhelir y ffair 
A phawb ar eu goreu fel gwartheg mewn gwair, 
Pob un yn ymddangos yn ceisio gwneyd 1fes, 
Ir sawl ddeuai yno i wario eu pres. 
Ffair hynod y'w hon yn nhref glan y don, 
Âr lluoedd ddaw iddi yn llawen a llon. 


Ar standing gyfagos bydd gwlanen ar werth, 
A pheiriant trydanol er proíi eich nerth, 
Crymanau a rhawiau, esgidiau a chlocs ; 
A rhai yn dolefain, 'rol derbyn y shocks. 
Ffair hynod y'w hon yn nhref glan y don. 
Ar lluoedd ddaw iddi yn llawen a llon. 





Mewn tta bedair olwyn 'roedd Ifan Gt north, 
Yn gwerthu ysgadan o fau Aberporth, 
Ac yno yn ymyl 'roedd Sara Ffos'ffin, 
Yn gwerthu Cacennau am geiniog yrun. 
Ffair hynod y'w hon yn nhref glan y don. 
Ar lluoedd ddaw iddi yn llawen a llon. 


I'r ffair yn y bore aeth Dai Perthi-crin, 
Mewn Cot lwyd y ddafad a breeches penlîn, 
Fe yfodd yn helaeth o gwrw y Star, 
Dychwelodd iw fwthyn heb got ar ei war. 
Ffair hynod y'w hon yn nhref glan y don, 
Ar lluoedd ddaw iddi yn llawen a llon, 


Ar gefen ei ferlen aeth Wil Pwll y pant, 
Ir ffair yn y bore yn debyg i Sant, 

Y ferlen aeth adref yn gynar cyn nos, 
Ond Wil gafodd wely ar waelod y ffos. 
Ffair hynod y'w hon yn nhref glan y don. 

Ar lluoedd ddaw i1di yn llawen a llon. 











Aeth Cati or Cribyn i chwilio am Jack 
A chafodd e'n cysgu yn 'stabal y Black— 
Dihunodd yn ebrwydd pan glywodd ei llais 
Attebodd, 'whatch matter, rwy'n dipyn o sais”. 
Ffair hynod y'w hon yn nhref glan y don. 
Ar lluoedd ddaw iddi yn llawen a llon. 


Y ffair ar diwyrnod a dynnodd ir pen, 
Arhaula fachludodd o entrych y nen, 
'Rol trannoeth i wawrio bydd llawer yn dost 
Â llu yn gofidio o herwydd, y gost. 
Ffair hynod y'w hon yn nhref glan y don, 
Ar lluoed d ddaw iddi yn llawen a llon. 


Er cymaint fynegwyd, mae eto ystor 
O bethau iw traethu am ffair glan y mor, 
Nid y'w y manylion yn barod wrth law, 
Y gweddill gewch gennyf rhyw adeg a ddaw. 
| Ffair hynod y'w hon mae'r llucedd yn llon, 
| Ar ol eu hymweliad a ffair glan y don. 





